Ivan Krajíček

**Ivan Krajíček** (* 24. máj 1940, Žilina – † 5. jún 1997, Bratislava) bol slovenský herec, spevák, komik, režisér, moderátor a zabávač.

## Životopis
V piatich rokoch začal hrať na husliach. Venoval sa aj niektorým športom napr. hodu diskom, cyklistike, hokeju a iným. V rokoch 1957-1961 absolvoval Vysokú školu múzických umení v Bratislave. V roku 1964 začal hrať v činohernom súbore Novej Scény. Pôsobil tu do roku 1975 a neskôr potom prestúpil do operetného súboru, kde sa stal sólistom.

Ako všestranný umelec sa venoval hraniu, spievaniu, moderovaniu, kabaretu a pracoval aj ako divadelný a televízny režisér.

Počas prezenčnej vojenskej služby pripravoval zábavný program, do ktorého potreboval scenár. Spojil sa s Oldom Hlaváčkom, ktorý bol v tom čase na prezenčnej vojenskej službe v Mikulove, a ten mu napísal scenár. Spolupráca prerástla do divadelnej a kabaretnej dvojice "Krajíček - Hlaváček", ktorú vymyslel Ivan Krajíček. Neskôr táto komediálna dvojica vystupovala v kabaretoch, v rozhlase aj v televízii. Ich najznámejším programom bol Hostinec pod gaštanom, kde vytvorili dvoch gazdov.
V roku 1964 nastúpil do Novej scény .
[vpravo|thumb|Hrob Ivana Krajíčka na cintoríne [Cintorín Slávičie údolie|Slávičie údolie]]
Často ako herec a spevák vystupoval aj so Zorou Kolínskou, s ktorou naspievali pár duetov. Ako režisér režíroval veľa diel napr. Ťululum (hudobná komédia), Cyrano z predmestia (muzikál) a mnohé iné. Pracoval v dabingu, v programoch pre deti, moderoval rôzne súťaže, podujatia, zábavné programy ako napr. Bratislavská lýra alebo Vtipnejší vyhráva. Začal moderovať program *Diskotéka pre starších a pokročilých*, táto neskôr zmenila názov na *Smiem prosiť?*

Na začiatku 90. rokov 20. storočia vymyslel a moderoval úspešnú pesničkovú súťaž pod názvom Repete. V tejto súťaži spieval aj svoje piesne (napr. *Nebezpečná slečna, Mama, Cesta do neba, Kazačok, Oči čierne, Tulipán, Posledný flám, Song o skalnom kvete* a iné), ale spieval aj s inými spevákmi a k jednotlivým piesňam pridával vlastné komické scénky. Úspešný program (napr. v prvom kole prišlo do súťaže od divákov 16-tisíc korešpondenčných lístkov a na začiatku roka 1993 až 180-tisíc) moderoval do februára 1997, po jeho smrti ho v úlohe moderátora nahradila Zora Kolínska.

## Ocenenia
* Cena za herecký výkon na festivale v Karlových Varoch (Za postavu Kornélia v muzikáli Hello Dolly!)
* (1970) Cenu sympatie čitateľov časopisu Život

## Filmografia
* (1964) *[[Všetko naopak]]* .....ako Honzík (TV divadelné predstavenie)
* (1964) *[[Dundo a tí druhí]]* ..... ako Pomet (TV inscenácia)
* (1964) *[[Charleyho teta]]* ..... ako Charley Wykehan (TV inscenácia)
* (1965) *[[Oko za oko]]* ....ako predavač v zlatníctve (TV film)
* (1968) *[[Niet inej cesty]]* .....ako revolucionár
* (1968) *[[Nebeští jezdci]]* ....ako mechanik
* (1968) *Hostinec pod gaštanom ....*ako gazda (TV film)
* (1969) *[[Generácia (film 1969)|Generácia]]* .....ako Augustín Šerner  (TV film)
* (1969) *[[Láska neláskavá]]* .....ako Krištof
* (1970) *[[Eden a potom]]* 
* (1970) *[[Čin Čin]]* .....rozprávač (hlas)
* (1971) *[[Zaprášené histórie]]* .....ako Emi (TV seriál, 6. Snúbenica – l)
* (1972) *[[V stolnom meste Kyjeve]]* (TV film)
* (1973) *[[Buď fit!]]* (TV film), réžia: Karol Strážnický, Eva Kostolányiová, Ivan Krajíček 
* (1976) *[[Sváko Ragan]]* ..... ako Gejza (TV film)
* (1976) *[[Sváko Ragan 2]]* ..... ako Gejza (TV film)
* (1976) *[[Sváko Ragan 3]]* ..... ako Gejza (TV film)
* (1976) *[[Stratená dolina]]* .....ako Oskar
* (1978) *[[Smoliari]]* .....ako Remeň
* (1978) *[[Pustý dvor]]* 
* (1978) *[[Nie!]]* ....ako Ero
* (1978) *[[Výmysly uja elektróna]]* (TV seriál)
* (1979) *[[Mišo (film 1979)|Mišo]]* (TV film)
* (1982) *[[Zázračný autobus]]* (TV film)
* (1983) *[[Deravé vrecko]]* ..... ako krajčír Berco (TV film)
* (1984) *[[Rozprávky pätnástich sestier]]*  (TV seriál)
* (1984) *[[Mišo (film 1984)|Mišo]]* 
* (1986) *[[Polepetko]]* (TV film)
* (1987) *[[Neďaleko do neba]]* .....ako Hugolín Gavlovič

## Dabing
* (1981) *Plavčík a Vratko* ....ako 1. kráľ
* (1970) *Eden a potom* 

## Divadlo
### Divadelné roly
* *[[Revízor (divadelná hra)|Revízor]]* .....ako Chlestakov
* *Grék Zorba*
* (1992) *Husári* (Pierre Aristid Bréal – Igor Bázlik) (Úprava: Milan Lasica, Július Satinský, Ivan Krajíček)

### Operetné a muzikálové roly
* *[[Modrá ruža]]* ....ako Filip Plafón (autor - Gejza Dusík, alternácia s Karolom Čálikom)
* *[[Hrnčiarský bál]]* .....ako Floriš Stacho
* *West Side Story* .....ako Riff
* *Hello Dolly!* ....ako Cornelius Hackl
* *[[Zem úsmevov]]*
* (1974) *Sľuby sa sľubujú* (autor-Neil Simon) - (Premiéra: 18.10.1974)

## Réžia (film alebo divadlo)
* *Tri krát tri je deväť* (film)
* *Košeliačik*
* Snehulienka Tamara (TV film)
* (1973) *Ťululum*
* (1974) *Sťopka a Šidielko* (TV film)
* (1974) *Figliar Sťopka* (TV film)
* (1976) *My sme malí muzikanti* (TV seriál)
* (1977) *Cyrano z predmestia* - (muzikál) (premiéra 8. a 9. októbra 1977)
* (1985) *[[Tri krát tri je deväť#TV film|Tri krát tri je deväť]]*  (TV film)
* (1988) *Zlý sen* (divadlo)

## Moderovanie
* *Diskotéka pre starších a pokročilých*
* *Smiem prosiť* 
* Repete
* *Vtipnejší vyhráva* - reláciu moderoval s *Mišom Vtipkárom* (bábkou, ktorú viedol a ktorej hlasom bol Michal Hraška)
* (1978) *Móda nevyjde z módy* - moderátori: Ivan Krajíček a Kamila Magálová, účinkovali: Marika Gombitová, Pavol Hammel, Zora Kolínska, Dušan Grúň a ďalší.
* (1968) Silvester 68

## Diskografia
* 1965: *Júlia - Ivan Krajíček / Kde sa rodí láska - [[Zdeněk Sychra]]* - Supraphon 013769, SP
* 1965: *Lampy už dávno zhasli - [[Marcela Bujnová]], [[Jana Beláková]] / O štrnásť dní - [[Gabriela Hermélyová]], Ivan Krajíček* - Supraphon  013770, SP 
* 1965: *Hučí voda, hučí - Ivan Krajíček a [[Pavol Zelenay]] / Nebezpečná slečna - Ivan Krajíček* - Supraphon 013778, SP 
* 1965: *Čučoriedky Ivan Krajíček / Akordy na oheň - [[Jozef Krištof]]* - Supraphon  013772, SP 
* 1965: *Mama - Ivan Krajíček / Dva klobúky - [[Dušan Grúň]]* - Supraphon 013773, SP
* 1968: *Metelica - [[Zuzka Lonská]] / Oči čierne - Ivan Krajíček  a Sexteto Juraja Velčovského* - Supraphon 0 43 0371 , SP 
* 1968: *Snívam - [[Marcela Laiferová]] / Čarovná flauta - [[Zora Kolínska|Zorka Kolinská]] a Ivan Krajíček* - Supraphon 0 43 0523, SP
* 1968: *Tulák Odysseus - [[Karel Hála]] / Tulipán - Ivan Krajíček* - Supraphon 0 43 0524, Bratislavská lýra, SP
* 1968: *Cesta do nebe - [[Zora Kolínska]] a Ivan Krajíček / Harlekýn - [[Noro Fiebig]]* - Supraphon 0 43 0372, SP
* 1969: *Ivan Krajíček a RT-VOX - Poďme domov / [[Jozef Kuchár (spevák)|Jozef Kuchár]] a TOČR - Nemá víla* - Supraphon 0 43 0703, SP
* 1969: *Verše písané na vodu - [[Zora Kolínska]] / Ponáhľaj sa za ozvenou - [[Zora Kolínska]] a Ivan Krajíček* - Supraphon 0 43 0735, SP
* 1970: *Kazačok / Marika* - Supraphon 0 43 0957, SP
* 1970: *Halabala - Ivan Krajíček a [[Peter Vašek]] / Domov sa vráť - [[Tibor Lenský]], - Bratislavská lyra 70* - Supraphon 0 43 0998, SP
* 1971: *Choď - [[Helena Blehárová]],  / Pieseň piesní - Ivan Krajíček* - Supraphon 0 43 1116, SP
* 1973: *Hostinec Pod gaštanom - Ivan Krajíček a [[Oldo Hlaváček]]* - Opus 91 18 0245 *- (Strana A - Stará vojna, Kúpele, Silvester, Strana B - Autika, Futbal, Ženy)*
* 1974: *Veľmi vážne rozprávanie ujov Hlaváčka a Krajíčka v hostinci "Pod gaštanom"* - Opus 91 18 0140, EP
* 1984: *Opäť v Hostinci pod gaštanom - Ivan Krajíček a [[Oldo Hlaváček]]* - Opus
* 1989: *Hostinec Pod gaštanom v Samoobsluhe zábavy 1 - Ivan Krajíček a [[Oldo Hlaváček]]* - Opus
* 1990: *Hostinec Pod gaštanom v Samoobsluhe zábavy 2 - Ivan Krajíček a [[Oldo Hlaváček]]* - Opus
* 1993: *Priamy prenos - Ivan Krajíček a [[Oldo Hlaváček]]* - SQ Music
* 1996: *Inventúra* - Rozhlas Bratislava, MC
* 1999: *Hostinec Pod gaštanom I. - Ivan Krajíček a [[Oldo Hlaváček]]* - Opus *-(01. O inzerátoch/02. O kúpeľoch/03. O reštauráciách/04. O pletení/05. O pijaviciach/06. O dovolenke)*
* 2003: *Halabala* - Opus
* 2006: *20 naj* -  Opus
* 2014: *Hostinec pod gaštanom v samooobsluhe zábavy* - Opus, 3 cd

### Kompilácie
* 1977: *Drevená krava* - Opus (Na námet ľudových rozprávok zo zbierky Pavla Dobšinského, účinkujúci: Karol Čálik, Marián Gallo, Oldo Hlaváček, Eva Krížiková, Zora Kolínska, Gustáv Valach, Ivan Krajíček, Ivan Stanislav:
* 1978: *Cyrano z predmestia* - Opus
* 1982: *Vianočná rozprávka pre deti - Vianočná rozprávka pre rodičov* - Opus
* 1991: *Zakliata hora* - Opus (Na motívy rozprávky Pavla Dobšinského)
* 1993: *[[Repete (televízna relácia)|Repete]] 1* - H&V Jumbo records *-01.Re-pe-te/15.Re-pe-te*
* 1993: *[[Repete (televízna relácia)|Repete]] 2* - H&V Jumbo records *-01.Re-pe-te/15.Re-pe-te*
* 1994: *[[Repete (televízna relácia)|Repete]] 3* - H&V Jumbo records *-01.Re-pe-te/04.Slevenské tango/11.Mama/14.Re-pe-te*
* 1995: *[[Repete (televízna relácia)|Repete]] 4* - Ena records *-01.Re-pe-te/15.Re-pe-te*
* 1995: *[[Repete (televízna relácia)|Repete]] 5* - Ena records *-01.Re-pe-te/08.Nočné ruže - Ivan Krajíček a [[Zora Kolínska]]/15.Re-pe-te*
* 1995: *[[Repete (televízna relácia)|Repete]] 6* - Ena records *-01.Re-pe-te/08.Svetová sláva/16.Re-pe-te*
* 1995: *[[Repete (televízna relácia)|Repete]] 8* - Ena records *-01.Re-pe-te/16.Re-pe-te*
* 1995: *[[Repete (televízna relácia)|Repete]] Gala* - Ena records *-01.Re-pe-te/17.Mama/18.Slovenské tango - Ivan Krajíček a [[Marcela Laiferová]]*
* 1995: *[[Repete (televízna relácia)|Repete]] Gala 2* - Ena records *-01.Svetová sláva*
* 1995: *[[Repete (televízna relácia)|Repete]] Mega Dance Mix* - Ena records
* 1997: *Soirée - [[Milan Lasica]] a [[Július Satinský]]* - Bonton Music Slovakia
* 1998: *Nič nové na svete* - RB - Radio Bratislava (MC)
* 2005: *Retrohity* -  Slovak Radio Records *- 01.Svetová sláva*
* 2007: *Největší slovenské hity 60. a 70. let* - Popron Music *- 16. Ivan KRAJÍČEK – Nebezpečná slečna*

## Piesne
* Zoznam piesní Ivana Krajíčka

## Literatúra
* Ivan Krajíček, Daniela Mintálová: *Repetníček 1*, Ajfa+Avis, s. r. o., 1995,  ISBN 80-967198-6-6,
* Ivan Krajíček, Daniela Mintálová: *Repetníček 2*, Ajfa+Avis, s. r. o., 1996, ISBN 80-88813-11-5,
* Alena Čisáriková, Roman Slušný, Peter Valo: *Nezostalo po nich ticho - 12 osobností očami ich blízkych*, Forza Music, 2009, ISBN 978-80-89359-12-7, (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)

## Referencie

## Externé odkazy
* Slovenka  čerpanie z článku autora: Peter Valo, Rubrika: Story
* osobnosti.sk
* Program STV - Radosť zo života 
* Majstrovstvá sveta v jebačke - sk.wikisource.org

Kategória:Slovenskí popoví speváci
Kategória:Slovenskí dabingoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí humoristi
Kategória:Slovenskí divadelní režiséri
Kategória:Slovenskí televízni režiséri
Kategória:Slovenskí televízni moderátori
Kategória:Osobnosti zo Žiliny